VDSS Sklep Psp 132/2024
Sodna praksa Višjega delovnega in socialnega sodišča, 2024-09-11

Edo Škrabec (preds.), mag. Lilijana Strban (poroč.), mag. Biserka Kogej Dmitrovič

nagrada izvedenca - študij spisa - medicinska dokumentacija

Po vpogledu v spis pritožbeno sodišče ugotavlja, da je sodišče prve stopnje sodnemu izvedencu naložilo, da preuči celotno medicinsko dokumentacijo v sodnem, upravnem spisu in zdravstvenem kartonu ter po osebnem pregledu tožnice poda mnenje o telesni okvari. Iz odredbe z dne 21.2.2024 je razvidno, da je sodišče sodnemu izvedencu posredovalo sodni in upravni spis ter zdravstveni karton, ki ga je predhodno samo pridobilo. Ker sodni izvedenec ni pridobil dodatne dokumentacije, je moral preučiti predloženo dokumentacijo. Slednje pa sodi v okvir postavke za študija spisa, za kar je sodišče sodnemu izvedencu priznalo 153,00 EUR. Upoštevaje obseg dokumentacije v upravnem in sodnem spisu ter zdravstvenem kartonu, je bil po stališču pritožbenega sodišča študij zdravstvenega kartona ustrezno upoštevan že v okviru te postavke, druga strokovna literatura pa ni navedena.

Pritožbi se ugodi in se sklep sodišča prve stopnje v I. točki izreka spremeni tako, da se znesek 617,00 EUR zniža na znesek 565,08 EUR.

1. Sodišče prve stopnje je z izpodbijanim sklepom sodnemu izvedencu A. A., dr. med., specialist medicine dela, prometa in športa, priznalo za pisno izdelavo izvedenskega mnenja z dne 10. 3. 2024 nagrado in stroške v skupnem znesku 617,00 EUR, plačilo katerih je naložilo v plačilo tožencu (II. točki izreka).

2. Zoper odločitev se iz vseh pritožbenih razlogov pritožuje toženec. Predlaga, da sodišče izpodbijani sklep spremeni tako, da priznani znesek ustrezno zniža oziroma podredno sklep razveljavi in zadevo vrne sodišču prve stopnje v novo odločanje. Sodnemu izvedencu medicine dela, prometa in športa je bilo naloženo, da poda izvedensko mnenje glede obstoja telesnih okvar. Sodni izvedenec je 10. 3. 2024 izdelal izvedensko mnenje, za katero mu je sodišče priznalo 153,00 EUR za študij sodnega spisa s prilogami, upravnega spisa in zdravstvenega kartona v obsegu 201 do vključno 500 strani, 51,00 EUR za osebni pregled tožnice, 51,00 EUR za zbiranje in študij dodatne dokumentacije do 100 strani (strokovna literatura) in 350,00 EUR za pisno izdelavo izvedenskega mnenja. Priznalo mu je tudi 12,00 EUR materialnih stroškov v priglašeni višini, skupaj 617,00 EUR nagrade in nadomestila za stroške.

Sodnemu izvedencu je celotno dokumentacijo posredovalo sodišče, iz izvedenskega mnenja ne izhaja, da bi sodni izvedenec zbiral strokovno literaturo in dodatne izvide. Sklep o postavitvi sodnega izvedenca in njegova obrazložitev potrjuje, da je zdravstveni karton, ki ga je pridobilo sodišče, s sodnim in upravnim spisom posredovalo sodnemu izvedencu. Tudi v izvedenskem mnenju zadnji datumsko obravnavani izvid z dne 26. 9. 2023 (psihiatrični izvid in mnenje), je tožnica predložila po vložitvi tožbe z vlogo 28. 9. 2023 in je del sodnega spisa. V zaključku izvedenskega mnenja je navedeno, da je mnenje podano na podlagi razpoložljive dokumentacije v sodnem in upravnem spisu ter zdravstvenem kartonu tožnice, kar vse je pridobilo sodišče in po opravljenem osebnem pregledu tožnice, dodatna strokovna literatura in izvidi niso omenjeni. Sodna praksa je že večkrat zavzela stališče, da sodni izvedenec ni upravičen do nagrade za dodatno zbiranje in proučevanje dokumentacije, če izvedenec izdela izvedensko mnenje na podlagi pregleda dokumentacije v sodnem in upravnem spisu ter zdravstvenem kartonu, to dokumentacijo pa mu posreduje sodišče. Gre za zmotno oziroma nepopolno ugotovljeno dejansko stanje v tem delu, zmotno uporabljeno materialno pravo in bistveno kršitev določb postopka, ker odločilna dejstva glede pridobivanja dodatne dokumentacije niso obrazložena. Sodni izvedenec ni upravičen do nagrade za zbiranje in preučevanje dokumentacije po 38. členu Pravilnika.

4. Po preizkusu pritožbeno sodišče ugotavlja, da sodišče prve stopnje ni zagrešilo postopkovnih kršitev, na katere na podlagi drugega odstavka 350. člena Zakona o pravdnem postopku (Ur. l. RS, št. 26/99 s spremembami, v nadaljevanju: ZPP) pazi po uradni dolžnosti, je pa sodišče prve stopnje pri odmeri nagrade zmotno uporabilo materialno pravo.

5. Po vpogledu v spis pritožbeno sodišče ugotavlja, da je sodišče prve stopnje sodnemu izvedencu naložilo, da preuči celotno medicinsko dokumentacijo v sodnem, upravnem spisu in zdravstvenem kartonu ter po osebnem pregledu tožnice poda mnenje o telesni okvari. Iz odredbe z dne 21.2.2024 je razvidno, da je sodišče sodnemu izvedencu posredovalo sodni in upravni spis ter zdravstveni karton, ki ga je predhodno samo pridobilo.

Ker sodni izvedenec ni pridobil dodatne dokumentacije, je moral preučiti predloženo dokumentacijo. Slednje pa sodi v okvir postavke za študija spisa,

za kar je sodišče sodnemu izvedencu priznalo 153,00 EUR.

Upoštevaje obseg dokumentacije v upravnem in sodnem spisu ter zdravstvenem kartonu,

je bil po stališču pritožbenega sodišča študij zdravstvenega kartona ustrezno upoštevan že v okviru te postavke, druga strokovna literatura pa ni navedena.

6. Na podlagi obrazloženega, je pritožbeno sodišče pritožbi toženca ugodilo ter na podlagi tretje točke 356. člena ZPP izpodbijani sklep v I. točki izreka spremenilo tako, da je priznani znesek nagrade in nadomestila v višini 617,00 EUR znižalo na znesek 565,08 EUR

V katerem je bil poleg sodnega spisa tudi upravni spis in zdravstveni karton.

Navedena nagrada se prizna za študij spisa v obsegu od 201 do vključno 500 strani.

Kot izhaja iz podatkov izvedenskega organa ter sodišča.

153,00 EUR za študij sodnega spisa s prilogami, upravnega spisa in zdravstvenega kartona v obsegu 201 do vključno 500 strani, 51,00 EUR za osebni pregled tožnice in 350,00 EUR za pisno izdelavo izvedenskega mnenja. Sodni izvedenec je upravičen tudi do povrnitve materialnih stroškov v pavšalnem znesku v višini 2 % od višine odmerjenega plačila za delo, to je 11,00 EUR.

Zakon o pravdnem postopku (1999) - ZPP  - člen 365, 365-3

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.